**PRILOG 3. PRIJEDLOG UGOVORA**

*(Konačni ugovor će biti definiran ovisno o grupi predmeta nabave koja će biti predmet pojedinog ugovora)*

**Općina Antunovac, Braće Radića 4, 31216 Antunovac,** OIB: 30812410980, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koje zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Ugovaratelj) sklopili su slijedeći:

**UGOVOR**

**o pružanju usluga**

***Medijske promidžbe/Izrade web stranice/ Promidžbe i vidljivosti***

**I. PREDMET UGOVORA**

**Članak 1.**

Izvođač se obvezuje za potrebe Naručitelja u sklopu projekta **Poduzetničkog inkubatora i akceleratora Antunovac** KK.03.1.2.01.0012 i pod uvjetima određenim ovim Ugovorom, izvršiti usluge provedbe *medijske promidžbe/izrada web stranice/promidžbe i informiranja (vodič za poduzetnike)*sukladno ugovorenom troškovniku, te uvjetima navedenim u projektnom zadatku.

**Članak 2.**

Na temelju provedenog otvorenog postupka javne nabave radova male vrijednosti, koji se vodi pod evidencijskim brojem 85/17-5, Naručitelj je Odlukom o odabiru (KLASA:\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_ 2017. godine) odabrao ponudu Ugovaratelja broj \_\_\_\_\_\_\_\_\_\_\_\_\_\_ od \_\_\_\_\_\_\_\_ 2017. godine kao ekonomski najpovoljniju ponudu sukladno objavljenim kriterijima za odabir te uvjetima i zahtjevima iz dokumentacije o nabavi.

**II. NAČELA UGOVORA**

**Članak 3.**

Ugovaratelj je dužan ispuniti sve ugovorne obveze preuzete potpisom ovog Ugovora.

Ugovaratelj potpisom ovog Ugovora potvrđuje da su mu poznati svi uvjeti za izvršenje Ugovora.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

**III. CIJENA**

**Članak 4.**

Vrijednost ugovora iz članka 1. ovog Ugovora je:

Bez PDV-a \_\_\_\_\_\_\_\_\_\_\_\_\_ kn

PDV 25% \_\_\_\_\_\_\_\_\_\_\_\_\_ kn

Ukupno: \_\_\_\_\_\_\_\_\_\_\_\_\_ kn

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IV. UVJETI PLAĆANJA**

**Članak 5.**

Naručitelj će izvedene radove platiti temeljem izvršene usluge i ispostavljenih računa.

Plaćanje će se izvršiti u cijelosti u roku od 30 (trideset) dana od primitka i ovjere računa.

Naručitelj će vršiti plaćanja po ispostavljenom jednom ili više računima do visine ugovorenog iznosa iz članka 4. ovoga Ugovora na račun Ugovaratelja IBAN \_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_\_\_\_\_\_.

Naručitelj ima pravo prigovora na račun ukoliko utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

**V. ROK IZVOĐENJA**

**Članak 6.**

Ugovaratelj se obvezuje s izvršenjem usluge započeti nakon potpisa ugovora, sukladno dinamici dogovorenoj s predstavnikom naručitelja.

*Grupa 1. Medijska promidžba*

*Medijska promidžba i izvršenje pojedinih aktivnosti iz troškovnika, sukladno terminskom planu provedbe projekta koji je u opisu predmeta nabava trajati će do 7.8.2019. godine.*

*Grupa 2. Izrada web stranice*

*Usluga izrade web stranice za naručitelja biti će izvršena u roku \_\_\_\_\_\_ dana, a usluga održavanja web stranice trajati će do 7.8.2019. godine.*

*Grupa 3. Promidžba i informiranje (vodič za poduzetnike)*

*Usluga grafičkog dizajna i tiska vodiča za poduzetnike izvršiti će se u roku od 60 dana od dana potpisa ugovora.*

Utvrđeni rok za završetak ugovorene usluge iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile Ugovaratelj bio spriječen izvršiti uslugu, te je dužan pisanim putem zahtijevati produljenje roka izvršenja ugovora do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja,

- kada Naručitelj izda nalog o privremenoj ili trajnoj obustavi izvršenja usluge.

**XIII. ZAJEDNICA GOSPODARSKIH SUBJEKATA**

**Članak 11.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i radove koje će isti izvesti, kako slijedi:

-

**XIV. PODUGOVARATELJI**

**Članak 12.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

-

Sudjelovanje podugovaratelja ne utječe na odgovornost Ugovaratelja za izvršenje ovoga Ugovora.

**XV. UGOVORNA KAZNA**

**Članak 13.**

Ukoliko krivnjom Ugovaratelj dođe do prekoračenja ugovorenog roka izvršenja posla Naručitelj ima pravo od Ugovaratelja naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 5% (pet posto) od ugovorenog iznosa.

**XVI. RASKID UGOVORA**

**Članak 14.**

U slučaju nepoštivanja obveza utvrđenih ovim Ugovorom i/ili nedostavljanja jamstva za uredno ispunjenje ugovora, Naručitelj će pisanom reklamacijom obavijestiti Ugovaratelja o povredi Ugovora i odrediti rok od 2 (dva) dana da ispravi povredu. U slučaju da Ugovaratelj ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će Ugovaratelja izvijestiti pisanim putem preporučenom poštanskom pošiljkom ili na drugi dokaziv način.

Naručitelj u slučaju iz prethodnog stavka ima pravo naplatiti jamstvo za uredno ispunjenje ugovora, kao i zatražiti naknadu štete prema općim pravilima odgovornosti za štetu, sukladno Zakonu o obveznim odnosima.

**XVII. JAMSTVO ZA UREDNO ISPUNJENJE UGOVORA**

**Članak 15.**

 Ugovaratelj je dužan prije potpisivanja Ugovora *za Medijsku promidžbu*, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa (bez PDV-a), u obliku bankarske garancije naplative „bez prigovora“ i „na prvi poziv“ na kojoj je kao korisnik naznačeno Općina Antunovac sukladno članku 1039. Zakona o obveznim odnosima s jamstvenim rokom do \_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

U slučaju produženja roka trajanja ugovora, Isporučitelj je obvezan produžiti rok valjanosti garancije banke do okončanja svih poslova po Ugovoru, u suprotnom će Naručitelj prije isteka roka valjanosti aktivirati prethodno dostavljeno jamstvo za uredno izvršenje ugovora.

Neiskorišteno jamstvo Naručitelj će vratiti Ugovaratelju nakon primopredaje objekta i dostavljanja jamstva za otklanjanje nedostataka u jamstvenom roku.

**XX. IZMJENE UGOVORA**

**Članak 16.**

Naručitelj i Ugovaratelj smiju izmijeniti ovaj Ugovor tijekom njegova trajanja bez provođenja novog postupka javne nabave sukladno članku 316. i članku 317. ZJN 2016.

U slučajevima izmjena Ugovora tijekom njegova trajanja, na strani ugovaratelja, primjenjuju se odredbe članka 318. ZJN 2016.

U slučajevimaizmjena Ugovora tijekom njegova trajanja, koje nisu značajne primjenjuju se odredbe članka 319. i članka 320., a uzimajući u obzir nedopustivost izmjena prema članku 321. ZJN 2016.

**XXI. ZAVRŠNE ODREDBE**

**Članak 24.**

U svemu ostalom što nije regulirano odredbama ovog Ugovora primjenjivat će se Zakon o javnoj nabavi i na odgovarajući način odredbe Zakona o obveznim odnosima i ostalim propisima koji uređuju predmetno područje.

**Članak 25.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku.

**Članak 26.**

Ovaj Ugovor sastavljen je u 4 (četiri) primjerka od kojih Naručitelj zadržava 2 (dva) primjerka, a Ugovaratelj 2 (dva) primjerka.

**Članak 27.**

Ugovorne strane potpisom preuzimaju prava i obveze iz ovoga Ugovora.

KLASA:

URBROJ:

\_\_\_\_\_,\_\_\_\_\_\_\_\_\_\_\_\_\_ . godine

 Ugovaratelj Naručitelj